תחנת הרכבת אופקים

תחנת הרכבת אופקים היא תחנת נוסעים של רכבת ישראל הממוקמת בעיר אופקים ליד אזור התעשייה על מסילת אשקלון–באר שבע. התחנה מהווה כתחנת קצה בקו הרצליה - אופקים ובקו אופקים - באר שבע מרכז.

היסטוריה
בשנת 2006 החלה רכבת ישראל בבניית מסילת אשקלון – באר שבע בהשקעה של 1.4 מיליארד שקל. ב-2 בינואר 2007 הונחה אבן הפינה לתחנה על ידי שר התחבורה שאול מופז. תאריך היעד המקורי להשלמת התחנה היה סוף 2009, אך השלמת הפרויקט התעכבה שנים רבות. עלות הבנייה המשוערת שלה הייתה כ־50 מיליון שקל מתוך כ־2.21 מיליארד שקל שהוקצבו לבסוף לבניית הקו כולו. חנוכת התחנה תוכננה לסוף שנת 2015 – לאחר סיום סלילת קו הרכבת אשקלון–באר שבע והכשרתו באוגוסט 2015. ב־19 בספטמבר 2015 נחנך קו הרכבת אשקלון–באר שבע, והתחנה עצמה נחנכה ב־2 בינואר 2016.

התחנה הוקמה בשולי העיר, וכבר בשנת 2011 הודיע ראש עיריית אופקים בפועל, צביקה גרינגולד, על הקמת רובע חדש סמוך אליה, לפי עקרונות של פיתוח מוטה-תחבורה ציבורית, כך שלרכבת חשיבות מרכזית בו, והיא תהיה נגישה בקלות ברגל ובאופניים ותאפשר הגעה מהירה של התושבים למרכזי תעסוקה בבאר שבע ובמרכז הארץ. במקום ייבנו כ־1,100 יחידות דיור. בשנת 2013 החלה עמותת "יוזמת נח", שהוקמה בידי צעירים בעקבות המחאה החברתית בשנת 2011, לפעול לקידום המיזם. השכונה נקראת חורשת נח", והרובע מתוכנן במיוחד עבור צעירים במחירים בני־השגה. כמו כן, מתוכנן מיזם בשיטת BOT לבניית חדרי מגורים לסטודנטים בשכר דירה מוזל בסמוך למתחם הרכבת. נכון ליולי 2021 העבודות על השכונה בעיצומן.

ב-25 בדצמבר 2021 השתנה שירות הנוסעים העובר בתחנה והוא הוחלף מקו באר שבע – קו החוף המערבי – לולאת השרון, לשני קווים: קו באר שבע – אשקלון וקו באר שבע – בנימינה דרך מסילת לוד–אשקלון.

ב-18 בספטמבר 2022 הוחלט לצמצם את התדירות בין אשקלון לבאר שבע מרכז וההפך לרכבת פעם בשעה בגלל עבודות החשמול, בשעות השיא מפעילה רכבת ישראל הסעות ללא עלות לתחנת באר שבע צפון ולתחנת אשקלון דרך כל תחנות הקו. בנוסף משרד התחבורה מתגבר את קו 378.

בסוף ספטמבר 2025 הוארך שירות הרכבות מהתחנה צפונה להרצליה דרך טבעת השרון, ושירות רכבות נפרד מהתחנה לתחנות באר שבע.

מבנה התחנה
שטח התחנה הוא 600 מ"ר, והוכשר בה שטח לחניית 250 כלי רכב. בתחנה נבנו רציף אי אחד ורציף צד אחד, והיא משמשת גם תחנה תפעולית.

מרכז|450px|תרשים התחנה

שירות רכבות בתחנה

בעבר עצרו בתחנה רכבות פעם בשעה אל באר שבע מרכז ואל נתניה (בשעות שיא) או תל אביב סבידור מרכז (בשעות שפל).
החל מספטמבר 2025 יוצאות מהתחנה רכבות פעם בשעה להרצליה דרך תחנות טבעת השרון. חלק מהרכבות לא עוצרות בתחנות בת ים וחולון. כמו כן יוצאות מהתחנה רכבות פעם בשעה לבאר שבע מרכז.

קווי אוטובוס היוצאים מהתחנה

+קומפעילמסלולהערות נוספות1דן בדרוםרכבת אופקים - אזור תעשייה - אופקים מרכז - מישור הגפן - שוק עירוני חדש♿2רכבת אופקים - אזור תעשייה - אופקים מרכז - ביג - הריף - בן גורין - שפירא - בנה ביתך♿3רכבת אופקים - שוק עירוני חדש - מישור הגפן - הארזים - בן-גוריון - רמת שקד - שפירא - בנה ביתך♿4רכבת אופקים - שוק עירוני חדש - מישור הגפן - הארזים - בנה ביתך - אופקים מרכז - ביג♿5רכבת אופקים - הרצל - שכונת בן-גוריון - שכונת שפירא - דרך הטייסים♿30רכבת אופקים - מחנה אורים - צאלים - מחנה צאלים34אופקים - רכבת אופקים - פדויים - רנן - מסלול - פטיש35באר שבע - רכבת אופקים - מחנה אורים - מועצה אזורית אשכול130באר שבע - צומת הנשיא - רכבת אופקים - מחנה אורים - צאלים - מחנה צאלים134פטיש - מסלול - רנן - פדויים - רכבת אופקים - באר שבע135באר שבע - רכבת אופקים - אורים - מועצה אזורית אשכול - נווה - בני נצרים373מטרופוליןרכבת אופקים - אופקים - צומת גילת - נתיבות - שדרות - מסוף קסטינה - צומת ראם - מחלף גדרה - תחנה מרכזית גדרה - צומת בילו - רחובות, תחנה מרכזית378רכבת אופקים - אופקים - צומת גילת - נתיבות - שדרות - תל אביב-יפו, מסוף 2000

קישורים חיצוניים

 תחנת הרכבת אופקים, באתר רכבת ישראל
  – הצעה חלופית למיקום תחנת הרכבת באופקים
 תחנת רכבת אופקים, באתר V5 אדריכלים


 ההודעה הרשמית בדף הפייסבוק של עיריית אופקים על נסיעות חינם – כולל תמונות
 אתר יוזמת נח, ובו פרטים אודות השימוש ברכבת באופקים לפי עקרונות פיתוח מוטה-תחבורה ציבורית

הערות שוליים

אופקים
אופקים
קטגוריה:אופקים: מבנים
קטגוריה:אופקים: תחבורה
קטגוריה:ישראל: תחנות רכבת לפי עיר